प्रसङ्ग रेशम चौधरी अनि भर्खरै सम्पन्न निर्वाचनको हो । रेशम चौधरीले कैलालीबाट भारी जनमत प्राप्त गरेछन् । यद्यपि, उनी ठूला भनिएका पार्टीबाट निर्वाचित भएका होइन रहेछन् । त्यही नै दूर्भाग्य सावित हुँदैछ । अदालतले भ्रष्टाचारी भनेर सजाय दिएको र सजाय कटाएको व्यक्ति पनि होइन रहेछ । उनले मानिस मारेको र डन भएर हिँडेको भन्ने पनि कतैबाट प्रमाणित भएन । त्यसैले उनलाई सत्ताले पत्याएन । बरु सक्तो लत्याउँदै रह्यो । उनीमाथि कैलाली काण्डको आरोप लगाउँदै आएको छ ।
